Document ID: /roh_data/filtered/fineweb-2-filterrobots_roh.jsonl.gz/69931

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
|Persunas d'instrucziun da la pratica / Persunas d'instrucziun|
|Mediateca|
|Linguas|
|Plan d’instrucziun 21|
|Program da curs furmaziun cuntinuada|
|Links nizzaivels|
|Promoziun da MINT|
|Arrivar|
|Entrar|
|Purschida da la scola auta|
Sco sustegn u en cumbinaziun cun process pli lungs e persistents dal svilup da la scola e da l’instrucziun, porscha la SAPGR era furmaziuns supplementaras per l’entir team da scola davart ulteriurs temas. Questas pon vegnir reservadas tant sco curs dal di convenziunals, sco er en auters formats. Nus As cussegliain gugent da chattar voss curs.
Medias ed informatica (MIA21)
MIA21 è in program da furmaziun e da perfecziunament davart “Medias, informatica ed applicaziun”. En 23 carnets d’emprender e da lavur per la persuna d’instrucziun èn rimnadas las basas pli impurtantas specificas e da la didactica dal rom. Questas vegnan cumplettadas tras exempels d’instrucziun, tips per meds d’instrucziun e links ch’èn ordinads tenor ciclus e champs. En il perfecziunament a l’intern da la scola “Medias ed informatica (MIA21)” vegn il vast material per plirs stgalims introducì uschia che la realisaziun en il team da scola po vegnir coordinada sur divers roms e plirs stgalims.
Persunas d’instrucziun versadas ed absolventas ed absolvents dals curs MIA21 survegnan ina scolaziun da tutor(a) durant il perfecziunament a l’intern da la scola. Quai als qualifitgescha d’accumpagnar il team cura ch’i va per realisar ils ulteriurs pass e las sequenzas d’instrucziuns. Ils tutors e las tutoras vegnan accumpagnads da menturas e menturs da la SAPGR en furma da trais coachings online. Il program po vegnir adattà da maniera individuala per vossa scola.
MindMatters – promover la sanadad psichica en scolas
MindMatters è in program cumprovà e scientificamain fundà per rinforzar las cumpetenzas da vita en ils ciclus I, II e III sco er en il passadi da la furmaziun a la professiun.
Sa basond sin il concept da la “Scola che promova la sanadad” e la metoda dal setting, cumpiglia MindMatters l’entira scola. Cun ils moduls d’instrucziun utilisabels en l’instrucziun da roms frunta MindMatters directamain sin l’incumbensa da furmaziun e gida da promover il bainstar e la sanadad psichica da scolaras e scolars sco era persunas d’instrucziun. MindMatters contribuescha da maniera decisiva al svilup da cumpetenzas transversalas.
Svilup d’instrucziun basà sin l’evidenza
La via da l’enconuschientscha da bun’instrucziun fin a sia realisaziun en il mintgadi da scola è savens lunga. En quest curs cun prof. dr. Andreas Helmke vai persuenter co ch’ins po nizzegiar metodas dal barat collegial basond sin datas, spezialmain dal feedback da collegas e da scolaras e scolars, per segirar la qualitad d’instrucziun ed il svilup d’ina cultura da feedback entaifer la scola. Sper l’infurmaziun davart caracteristicas d’ina instrucziun effectiva per emprender (spezialmain en il senn dal studi da Hattie) cumpiglia il curs era exercizis pratics per la reflexiun basada sin l’evidenza davart extracts d’instrucziun concrets (basads sin video).
Qualitad da l’instrucziun e sanadad da las persunas d’instrucziun
I na vegn betg mess en dumonda ch’il mantegniment e la meglieraziun da la sanadad da las persunas d’instrucziun èn in aspect central da la qualitad da la scola. En il curs da prof. dr. Andreas Helmke na vai betg per cundiziuns da basa pesantas e grevas da midar, mabain per la fatschenta centrala da la scola, l’instrucziun. La finamira è da reflectar - sin basa d’ina unitad d’instrucziun concreta – la situaziun d’instruir e d’emprender or da vista da la sanadad da la persuna d’instrucziun e quai munta: augmentar l’attenziun envers chargias evitablas; far accessibel per l’atgna instrucziun novas vias che promovan la sanadad; da pensar davart pussaivladads levgiantas da cooperaziun e lavur da team en il collegi sco er da rinforzar l’atgna persuna per tegnair pitg meglier a las sfidas.
Ambients d’emprender ed incumbensas d’emprender avertas
Ins po far frunt a l’eterogenitad areguard presavida e strategias da pensar cun concepir ambients d’emprender. In ambient d’emprender cumpiglia l’arranschament total davart in tschert tema. Latiers tutgan incumbensas d’emprender avertas che vegnan realisadas en il curs per differents roms.
Collavuraziun en cuminanzas d’emprender professiunalas
Ina collavuraziun gartegiada ed il barat da savida è ina caracteristica impurtanta per ina scola integrativa. I vegnan mussads impurtants aspects per l’introducziun ed iniciads emprims pass per la realisaziun. L’introducziun promova la cooperaziun en il collegi ed augmenta l’atgna cuntentientscha professiunala.
Teamteaching – cooperaziun cun settings integrativs
En la promoziun integrativa vegn rinforzada la collavuraziun tranter persunas d’instrucziun da classas e pedagogs curativs da scola. I vegn reflectà co che la collavuraziun è vegnida realisada fin uss e co ch’ella duai vegnir sviluppada en il futur.
Manar ina classa e vegnir a frida cun scolaras e scolars difficils
Manar ina classa da maniera commensurada ha in effect preventiv sin disturbis da l’instrucziun. Il curs intermediescha differents concepts da manar ina classa e pussibilitescha uschia da reflectar e cumplettar ils agens concepts. Latiers vegn tematisà co ch’ins po vegnir a frida cun disturbis e cun scolaras e scolars difficils.
Corsi in lingua italiana
Per corsi in lingua italiana siete pregati di rivolgervi a noi. Ci impegniamo a organizzare i rispettivi corsi.
|21.09.20 - Schulleitende beginnen ihre berufsbegleitende Ausbildung|
|14.09.20 - Interne Sprachprüfung - Examen linguistic intern - Esame linguistico interno nella|
|09.09.20 - Stellenausschreibungen September 2020|
|18.08.20 - Neue Publikation: Coaching im digitalen Wandel|
|04.08.20 - Erfolgreicher Abschluss CAS-Lehrgang DaZ und Start neuer CAS|